section_heading: Opis
paragraph_text: Listopadni grm, visine do 4 metra. Listovi su naizmjenični, eliptični, dužine 4 - 10 cm, gornja strana zelena, donja srebrnasta. Cvjetovi žućkasto bijeli, sitni, mirisavi. Plod crvene boje, okruglast, promjer oko 8 mm, kod nas sazrijeva krajem rujna - početkom listopada,plodovi ostaju na grmu do početka studenog. Plodovi su trpkog kiselo slatkog okusa,nešto manje trpki postaju nakon prvih mrazeva.